Temeljem Zaključka o pokretanju projekata sufinanciranja školske prehrane učenicima srednjih škola kojim je osnivač Varaždinska županija (KLASA: 602-03/18-01/7; URBROJ: 2186/1-07/1-18-6 od 05. prosinca 2018. godine) Srednja škola „Arboretum Opeka“ dana 07.12.2018. objavljuje

**JAVNI POZIV ZA SUFINANCIRANJE ŠKOLSKE PREHRANE UČENICIMA SREDNJE ŠKOLE „ARBORETUM OPEKA“**

I.

Pravo na sufinanciranje školske prehrane ostvaruju svi učenici čiji roditelji/skrbnici posjeduju Rješenje Hrvatskog zavoda za mirovinsko osiguranje kojim je utvrđeno da ostvaruju pravo na dječji doplatak, budući da prosječni mjesečni dohodak po članu kućanstva ne prelazi 16,33% proračunske osnovice od 543,14 kn i da time spadaju u prvu cenzusnu grupu – doplatak za djecu određen u svoti od 299,34 kn, odnosno: 374,18 kn za dijete s oštećenjem zdravlja, bez oba roditelja ili dijete čija su oba roditelja nepoznata, nepoznatog prebivališta, potpuno nesposobni za samostalan život i rad ili im je oduzeta poslovna sposobnost te za korisnike koji pravo ostvaruju prema Zakonu o hrvatskim braniteljima iz Domovinskog rata i članovima njihovih obitelji; 344,24 kn za dijete bez jednog roditelja ili za dijete čiji je jedan roditelj nepoznat ili nepoznatog prebivališta ili potpuno nesposoban za samostalan život i rad ili mu je oduzeta poslovna sposobnost; 831,50 kn za korisnike koji ostvaruju pravo prema članku 22. Zakona o doplatku za djecu (za djecu s težim ili teškim invaliditetom).

II.

Učeniku koji ostvaruje pravo na dječji doplatak iz točke I. sufinancirat će se obrok sa 7,00 kn po nastavnom danu.

III.

Pravo na sufinanciranje školske prehrane učenici dokazuju priloženim Rješenjem o pravu na doplatak za djecu Hrvatskog zavoda za mirovinsko osiguranje koje nije starije od godinu dana ili Potvrdom o isplaćenom doplatku za djecu na kojoj se jasno vidi visina dječjeg doplatka.

IV.

Pravo na sufinanciranje školske prehrane ostvaruje se na način da učenik pravodobno podnese zahtjev na javni poziv - prijavni obrazac za sufinanciranje školske prehrane i dostavi potrebnu dokumentaciju iz točke III.

V.

Javni poziv bit će objavljen na web stranici škole, oglasnoj ploči škole i putem oglasne knjige.   
Javni poziv bit će otvoren od 07. prosinca 2018. godine. Krajnji rok za dostavu prijava je 18. prosinca 2018. godine do 13 sati u ured pedagoga u sjedištu škole na adresi Vinička 53 u Marčanu.

Srednja škola „Arboretum Opeka“